
                           PARLAMENTUL  ROMÂNIEI
                              CAMERA DEPUTAŢILOR

	COMISIA JURIDICĂ,
DE  DISCIPLINĂ  ŞI IMUNITĂŢI

	            Bucureşti, 18 martie 2021
            Nr. PL- x 108/2021
            4c-13/214/2021



RAPORT

asupra
Proiectului de Lege privind desfiinţarea Secţiei pentru investigarea infracţiunilor din justiţie

	În conformitate cu prevederile art. 94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, cu Proiectul de Lege privind desfiinţarea Secţiei pentru investigarea infracţiunilor din justiţie, trimis cu adresa nr. PL-x 108 din 22 februarie 2021 și înregistrat cu nr. 4c-13/214 din 23 februarie 2021.
Potrivit prevederilor art. 75 din Constituţia României, republicată şi ale art. 91 alin. (8) pct. 2 din Regulamentul Camerei Deputaţilor, republicat, Camera  Deputaţilor este primă Cameră sesizată.
	Consiliul Legislativ, prin avizul nr. 46  din 16 februarie 2021, a avizat favorabil proiectul de lege, cu observații și propuneri
Consiliul Superior al Magistraturii a avizat negativ proiectul de lege prin Hotărârea nr. 23 din 11 februarie 2021.
Comisia pentru drepturile omului, culte și problemele minorităților naționale a avizat negativ proiectul de lege cu avizul nr. 4c-6/261 din 10 martie 2021
Proiectul de lege are ca obiect de reglementare desfiinţarea Secţiei pentru investigarea infracţiunilor din justiţie din cadrul Parchetului de pe lângă Înalta Curte de Casaţie şi Justiţie, stabilindu-se o serie de măsuri tranzitorii care decurg din această operaţiune. Totodată, se propune abrogarea secţiunii care priveşte organizarea, funcţionarea şi competenţa acestei Secţii din Legea nr.304/2004 privind organizarea judiciară şi instituirea unor dispoziţii referitoare la situaţia personalului şi a dosarelor aflate pe rolul Secţiei la data intrării în vigoare a acestei legi.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ și Avizul Consiliului Superior al Magistraturii în şedinţa organizată în sistem mixt (fizic/online) din 18 martie 2021. 
	La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
La dezbaterile ședinței desfășurate în sistem mixt (fizic/online) au participat și au luat cuvântul: domnul Stelian Ion – ministrul justiției, reprezentanți ai asociațiilor profesionale, doamna Dana Gârbovan – judecător la Curtea de Apel Cluj, doamna Mădălina Afrăsinei –judecător la Tribunalul București, domnul Crin – Nicu Bologa – procuror - șef al Direcției Naționale Anticorupție, doamna Gabriela Scutea – procuror general al Parchetului de lângă Înalta Curte de Casație și Justiție, doamna Andreea Ciucă – judecător - președinte al Asociației Magistraților din România, doamna Elena Iordache – președinte al Asociației Procurorilor din România, domnul Bogdan Pîrlog – procuror, președinte al Asociației Inițiativa pentru Justiție, doamna Florica Roman – judecător, membru al Asociației Magistraților din România, un reprezentant al DIICOT și Cătălina Hopârtean, membru al Asociației DECLIC.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor adoptarea Proiectului de Lege privind desfiinţarea Secţiei pentru investigarea infracţiunilor din justiţie, cu amendamentele admise redate în Anexa nr. 1 care face parte integrantă din prezentul raport.
Amendamentele respinse sunt redate în Anexa nr. 2.
În raport cu obiectul şi conţinutul reglementării, proiectul de lege face parte din categoria legilor organice.

 


                     
                        PREŞEDINTE,                                            SECRETAR,

              Mihai – Alexandru Badea                          Cristian – Tudor Băcanu





Consilier parlamentar, Paul Şerban

                                                                                                                                                   Anexa nr. 1
AMENDAMENTE ADMISE



	Nr. Crt.

	Text în vigoare
	Text Proiect de lege
	Comisia juridică (autor amendament)
	Motivare

	1.
	
	LEGE
privind desființarea Secției pentru investigarea infracțiunilor din justiție

	Titlul legii se modifică și va avea următorul cuprins: ”Lege privind desființarea Secției pentru Investigarea Infracțiunilor din Justiție, precum și pentru modificarea și completarea unor acte normative în domeniul justiției”
Deputat Ionel Stancu – Grupul parlamentar al Minorităților Naționale
	

	2.
	
	Art. 1. - (1) La data intrării în vigoare a prezentei legi Secția pentru investigarea infracțiunilor din justiție din cadrul Parchetului de pe lângă înalta Curte de Casație și Justiție, denumită în continuare Secția, se desființează.

	Art. 1. - Nemodificat
	

	
	
	(2) Cauzele aflate în curs de soluționare la nivelul Secției se transmit pe cale administrativă, în termen de 5 zile lucrătoare de la data intrării în vigoare a prezentei legi, prin grija Parchetului de pe lângă Înalta Curte de Casație și Justiție, parchetelor competente potrivit legii, care continuă soluționarea acestora.

	
	

	
	
	(3) Dispozițiile alin. (2) se aplică în mod corespunzător și cauzelor soluționate ale căror dosare se află în arhiva Secției.

	
	

	
	
	(4) Actele de procedură îndeplinite în cauzele prevăzute la alin. (2) și (3), cu respectarea dispozițiilor legale în vigoare la data îndeplinirii lor, rămân valabile.

	
	

	
	
	(5)  Soluțiile de clasare, de renunțare la urmărirea penală și de trimitere în judecată dispuse de procurorii Secției, care nu au făcut obiectul controlului ierarhic anterior intrării în vigoare a prezentei legi, sunt supuse de la data desființării Secției controlului exercitat de procurorul general al Parchetului de pe lângă înalta Curte de Casație și Justiție, dispozițiile art. 318, 328, 335 și 340 din Legea nr. 135/2010 privind Codul de procedură penală, cu modificările și completările ulterioare, aplicându-se în mod corespunzător.

	
	

	
	
	(6) Actele efectuate și măsurile luate de procurorii Secției în cauzele prevăzute la alin. (2), care nu au făcut obiectul controlului ierarhic anterior intrării în vigoare a prezentei legi, sunt supuse de la data desființării Secției controlului exercitat de procurorul general al Parchetului de pe lângă înalta Curte de Casație și Justiție, dispozițiile art. 304 și 339 din Legea nr. 135/2010, cu modificările și completările ulterioare, aplicându-se în mod corespunzător.

	
	

	
	
	(7) De la data desființării Secției, la judecarea cauzelor și la soluționarea propunerilor, contestațiilor, plângerilor sau a oricăror alte cereri formulate în cauzele preluate potrivit alin. (2) și (3) participă procurori din cadrul parchetelor de pe lângă instanțele pe rolul cărora se află acestea, dacă prin lege nu se dispune astfel.

	
	

	
	
	(8) Căile de atac declarate de Secție pot fi retrase numai de procurorul general al Parchetului de pe lângă înalta Curte de Casație și Justiție.

	
	

	3.
	
	Art.2. - (1) Posturile aflate în schema de funcții și de personal a Secției la data intrării în vigoare a prezentei legi rămân în schema de funcții și de personal a Parchetului de pe lângă înalta Curte de Casație și Justiție, fiind redistribuite în cadrul celorlalte secții ori în cadrul altor parchete, în funcție de necesități.

	Art.2 Nemodificat
	

	
	
	(2) Începând cu data desființării Secției, procurorii din cadrul acesteia, inclusiv cei cu funcții de conducere, revin la parchetele de unde provin. De la data revenirii la parchetul de unde provin, procurorii care au activat în cadrul Secției își redobândesc gradul profesional de execuție și salarizarea corespunzătoare acestuia avute anterior sau pe cele dobândite ca urmare a promovării, în condițiile legii, în timpul desfășurării activității în cadrul Secției.

	
	

	
	
	(3) Personalului detașat pe celelalte categorii de posturi dintre cele prevăzute la alin. (1) îi încetează detașarea începând cu data desființării Secției.

	
	

	4.
	
	Art.3. - (1) De la data intrării în vigoare a prezentei legi, sunt de competența Direcției Naționale Anticorupție și infracțiunile prevăzute în Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, dacă, indiferent de valoarea pagubei materiale ori de valoarea sumei sau a bunului care formează obiectul infracțiunii de corupție, sunt săvârșite de judecătorii înaltei Curți de Casație și Justiție, de ceilalți judecători și procurori, inclusiv de judecătorii și procurorii militari și de cei care au calitatea de membri ai Consiliului Superior al Magistraturii.

	
Art. 3. - Nemodificat
	

	
	
	(2) De la data intrării în vigoare a prezentei legi, sunt de competența Direcției de Investigare a Infracțiunilor de Criminalitate Organizată și Terorism și infracțiunile prevăzute de art. 11 alin. (1) din Ordonanță de urgență a Guvernului nr. 78/2016 pentru organizarea și funcționarea Direcției de Investigare a Infracțiunilor de Criminalitate Organizată și Terorism, precum și pentru modificarea și completarea unor acte normative, aprobata cu modificări prin Legea nr. 120/2018, săvârșite de judecătorii înaltei Curți de Casație și Justiție, de ceilalți judecători și procurori, inclusiv de judecătorii și procurorii militari și de cei care au calitatea de membri ai Consiliului Superior al Magistraturii.

	
	

	5.
	Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările ulterioare




Art. 95 – (1) Judecătorii şi procurorii pot fi percheziţionaţi, reţinuţi sau arestaţi numai cu încuviinţarea Secţiei pentru judecători sau, după caz, a Secţiei pentru procurori a Consiliului Superior al Magistraturii.
    (2) În caz de infracţiune flagrantă, judecătorii şi procurorii pot fi reţinuţi şi supuşi percheziţiei potrivit legii, Secţia pentru judecători sau, după caz, Secţia pentru procurori fiind informată de îndată de organul care a dispus reţinerea sau percheziţia.

	
	Articolul 4 va avea următorul cuprins:
Art.4 - Articolul 95 din Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările ulterioare, se modifică și va avea următorul cuprins:
”Art.95 - (1) Judecătorii şi procurorii pot fi percheziţionaţi, reţinuţi, arestaţi preventiv sau arestați la domiciliu numai cu încuviinţarea Secţiei pentru judecători sau, după caz, a Secţiei pentru procurori a Consiliului Superior al Magistraturii.
(2) Judecătorii şi procurorii pot fi trimiși în judecată pentru săvârșirea unei infracțiuni contra înfăptuirii justiției, de corupție și de serviciu ori a unei infracțiuni asimilate infracțiunilor de corupție numai cu încuviinţarea Secţiei pentru judecători sau, după caz, a Secţiei pentru procurori a Consiliului Superior al Magistraturii.
(3) În caz de infracțiune flagrantă, judecătorii și procurorii pot fi reținuți și supuși percheziției potrivit legii, Secția pentru judecători sau, după caz, Secția pentru procurori fiind informată de îndată de organul care a dispus reținerea sau percheziția.”
Deputat Ionel Stancu – Grupul parlamentar al Minorităților Naționale
	

	6.
	










	



Art.4. - La data intrării în vigoare a prezentei legi se abrogă Secțiunea 21 - „Secția pentru investigarea infracțiunilor din justiție" din Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările și completările ulterioare.

	
Articolul 4 devine articolul 5, cu următorul cuprins:

Art. 5 - La data intrării în vigoare a prezentei legi se abrogă Secțiunea 21 – „Secţia pentru investigarea infracţiunilor din justiţie” din Legea nr. 304/2004 privind organizarea judiciară, republicată în Monitorul Oficial al României, Partea I, nr. r. 827 din 13 septembrie 2005, cu modificările și completările ulterioare.

Deputat Ionel Stancu – Grupul parlamentar al Minorităților Naționale
	

	7.





























































	Legea nr. 317/2004 privind Consiliul Superior al Magistraturii, republicată în Monitorul Oficial al României, Partea I nr. 628 din 1 septembrie 2012, cu modificările și completările ulterioare







Art. 28 - (1) Preşedintele Înaltei Curţi de Casaţie şi Justiţie participă la lucrările Secţiei pentru judecători, procurorul general al Parchetului de pe lângă Înalta Curte de Casaţie şi Justiţie, la lucrările Secţiei pentru procurori, iar ministrul justiţiei, la lucrările ambelor secţii.

(2) Preşedintele Înaltei Curţi de Casaţie şi Justiţie, ministrul justiţiei şi procurorul general al Parchetului de pe lângă Înalta Curte de Casaţie şi Justiţie nu au drept de vot în situaţiile în care secţiile îndeplinesc rolul de instanţă de judecată în domeniul răspunderii disciplinare, la soluţionarea sesizărilor referitoare la buna reputaţie a judecătorilor şi procurorilor şi a cererilor privind încuviinţarea percheziţiei, reţinerii, arestării preventive sau arestului la domiciliu cu privire la judecători, procurori ori magistraţi-asistenţi.

(3) Reprezentanţii societăţii civile participă, cu drept de vot, la lucrările Plenului Consiliului Superior al Magistraturii.




Art.42 - (1) Secția pentru judecători a Consiliului Superior al Magistraturii încuviințează percheziția, reținerea, arestarea preventivă sau arestul la domiciliu cu privire la judecători și magistrați-asistenți.   
(2) Secția pentru procurori a Consiliului Superior al Magistraturii încuviințează percheziția, reținerea, arestarea preventivă sau arestul la domiciliu cu privire la procurori.  
(3) Dispozițiile prevăzute la alin. (1) și (2) privind percheziția și reținerea nu se aplică în caz de infracțiune flagrantă.  
(4) Secțiile Consiliului Superior al Magistraturii se pronunță de îndată după primirea sesizării.  

	
	După articolul 5, se introduce un articol nou, articolul 6, cu următorul cuprins:

Art.6 - Legea nr. 317/2004 privind Consiliul Superior al Magistraturii, republicată în Monitorul Oficial al României, Partea I nr. 628 din 1 septembrie 2012, cu modificările și completările ulterioare, se modifică și va avea următorul cuprins

1. Alineatul (2) al articolului 28 va avea următorul cuprins:














„(2) Președintele Înaltei Curți de Casație și Justiție, ministrul justiției și procurorul general al Parchetului de pe lângă Înalta Curte de Casație și Justiție nu au drept de vot în situațiile în care secțiile îndeplinesc rolul de instanță de judecată în domeniul răspunderii disciplinare, la soluționarea sesizărilor referitoare la buna reputație a judecătorilor și procurorilor, a cererilor privind încuviințarea percheziției, reținerii, arestării preventive sau arestului la domiciliu cu privire la judecători, procurori ori magistrați-asistenți, precum și a cererilor privind încuviințarea trimiterii în judecată a judecătorilor și procurorilor pentru săvârșirea unei infracțiuni contra înfăptuirii justiției, de corupție și de serviciu ori a unei infracțiuni asimilate infracțiunilor de corupție.”

Deputat Ionel Stancu – Grupul parlamentar al Minorităților Naționale





2. La articolul 42,după alineatul (4) se introduc patru noi alineate, alin. (5)-(8), cu următorul cuprins:
   „(5) Secția pentru judecători a Consiliului Superior al Magistraturii încuviințează trimiterea în judecată a judecătorilor pentru săvârșirea unei infracțiuni contra înfăptuirii justiției, de corupție și de serviciu ori a unei infracțiuni asimilate infracțiunilor de corupție.
(6) Secția pentru procurori a Consiliului Superior al Magistraturii încuviințează trimiterea în judecată a procurorilor pentru săvârșirea unei infracțiuni contra înfăptuirii justiției, de corupție și de serviciu ori a unei infracțiuni asimilate infracțiunilor de corupție.
(7) Dacă cererea de încuviințare a trimiterii în judecată privește un magistrat membru al Consiliului Superior al Magistraturii, acesta nu are drept de vot la soluționarea respectivei cereri. Dispoziţiile prezentului alineat sunt aplicabile în mod corespunzător şi în cazul cererilor de încuviinţare a percheziţiei, reţinerii, arestării preventive sau arestului la domiciliu.  
(8)Analizând cererea de încuviințare a trimiterii în judecată, secția nu se poate pronunța cu privire la temeinicia acuzației și nici cu privire la oportunitatea trimiterii în judecată, la legalitatea administrării probelor și a efectuării celorlalte acte de urmărire penală. Secția corespunzătoare se pronunță prin hotărâre, în termen de 15 zile de la primirea acesteia. Secția poate respinge cererea, prin hotărâre motivată.”

Deputat Ionel Stancu – Grupul parlamentar al Minorităților Naționale
	

	8.
	
	

Art.5. - Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările și completările ulterioare, precum și cu modificările aduse prin prezenta lege, se va republica în Monitorul Oficial al României, Partea I.
	Articolul 5 devine articolul 7, cu următorul cuprins:
[bookmark: _GoBack]   Art. 7 – Legea nr. 303/2004 privind statutul judecătorilor şi procurorilor, republicată în Monitorul Oficial al României, Partea I, nr. 826 din 13 septembrie 2005, cu modificările şi completările ulterioare, Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările şi completările ulterioare, Legea nr. 317/2004 privind Consiliul Superior al Magistraturii, republicată în Monitorul Oficial al României, Partea I nr. 628 din 1 septembrie 2012, cu modificările și completările ulterioare, precum şi cu modificările aduse prin prezenta lege, se vor republica în Monitorul Oficial al României, Partea I, dându-se textelor o nouă numerotare.

Deputat Ionel Stancu – Grupul parlamentar al Minorităților Naționale

	









                                                                                                                                                             Anexa nr. 2                                                                                                                     
  AMENDAMENTE RESPINSE



	Nr
crt
	Textul proiectului de lege
	Amendamente
	1.Motivare pentru susţinerea amendamentului
2.Motivare pentru respingerea amendamentului

	Cameră
Decizională

	1.
	Art. 1. - (1) La data intrării în vigoare a prezentei legi Secția pentru investigarea infracțiunilor din justiție din cadrul Parchetului de pe lângă Înalta Curte de Casație și Justiție, denumită în continuare Secția, se desființează.









	SE ELIMINĂ ÎN ÎNTREGIME ART.1 cu toate alineatele

Autor: Senator Laura Mihaela FULGEANU MOAGHER
Deputat Laura-Cătălina VICOL-CIORBĂ

	1.  Proiectul de lege conduce în esență la schimbarea competentei de efectuare a urmăririi penale în cauze privind infracțiuni săvârșite de magistrați, revenindu-se la situația anterioară Legii 207/2004 pentru modificarea și completarea Legii 304/2004 privind organizarea judiciară, în care competența de efectuare a urmăririi penale revenea după caz, parchetelor de pe lângă I.C.C.J., D.N.A și D.I.I.C.O.T.
       Proiectul de lege nu este însoțit de instituirea unor garanții menite să dea eficiență principiului independenței justiției , prin asigurarea unei protecții adecvate a judecătorilor și procurorilor împotriva unor eventuale presiuni exercitate asupra lor.

2. Prin vot s-a decis respingerea
	Senatul

	
	(2) Cauzele aflate în curs de soluționare la nivelul Secției se transmit pe cale administrativă, în termen de 5 zile lucrătoare de la data intrării în vigoare a prezentei legi, prin grija Parchetului de pe lângă Înalta Curte de Casație și Justiție, parchetelor competente potrivit legii, care continuă soluționarea acestora.

	
	
	

	
	(3) Dispozițiile alin. (2) se aplică în mod corespunzător și cauzelor soluționate ale căror dosare se află în arhiva Secției.
	
	
	

	
	(4) Actele de procedură îndeplinite în cauzele prevăzute la alin. (2) și (3), cu respectarea dispozițiilor legale în vigoare la data îndeplinirii lor, rămân valabile.

	
	
	

	
	(5)  Soluțiile de clasare, de renunțare la urmărirea penală și de trimitere în judecată dispuse de procurorii Secției, care nu au făcut obiectul controlului ierarhic anterior intrării în vigoare a prezentei legi, sunt supuse de la data desființării Secției controlului exercitat de procurorul general al Parchetului de pe lângă Înalta Curte de Casație și Justiție, dispozițiile art. 318, 328, 335 și 340 din Legea nr. 135/2010 privind Codul de procedură penală, cu modificările și completările ulterioare, aplicându-se în mod corespunzător.

	
	
	

	
	(6) Actele efectuate și măsurile luate de procurorii Secției în cauzele prevăzute la alin. (2), care nu au făcut obiectul controlului ierarhic anterior intrării în vigoare a prezentei legi, sunt supuse de la data desființării Secției controlului exercitat de procurorul general al Parchetului de pe lângă Înalta Curte de Casație și Justiție, dispozițiile art. 304 și 339 din Legea nr. 135/2010, cu modificările și completările ulterioare, aplicându-se în mod corespunzător.

	
	
	

	
	(7) De la data desființării Secției, la judecarea cauzelor și la soluționarea propunerilor, contestațiilor, plângerilor sau a oricăror alte cereri formulate în cauzele preluate potrivit alin. (2) și (3) participă procurori din cadrul parchetelor de pe lângă instanțele pe rolul cărora se află acestea, dacă prin lege nu se dispune astfel.

	
	
	

	
	(8) Căile de atac declarate de Secție pot fi retrase numai de procurorul general al Parchetului de pe lângă Înalta Curte de Casație și Justiție.

	
	
	

	2.
	Art.2. - (1) Posturile aflate în schema de funcții și de personal a Secției la data intrării în vigoare a prezentei legi rămân în schema de funcții și de personal a Parchetului de pe lângă Înalta Curte de Casație și Justiție, fiind redistribuite în cadrul celorlalte secții ori în cadrul altor parchete, în funcție de necesități.

	SE ELIMINĂ ÎN ÎNTREGIME ART.2 cu toate alineatele

Autor: Senator Laura Mihaela FULGEANU MOAGHER
Deputat Laura-Cătălina VICOL-CIORBĂ

	1. Pentru corelare cu modificările de la art. 1
2. Prin vot s-a decis respingerea.
	Senatul

	
	(3) Începând cu data desființării Secției, procurorii din cadrul acesteia, inclusiv cei cu funcții de conducere, revin la parchetele de unde provin. De la data revenirii la parchetul de unde provin, procurorii care au activat în cadrul Secției își redobândesc gradul profesional de execuție și salarizarea corespunzătoare acestuia avute anterior sau pe cele dobândite ca urmare a promovării, în condițiile legii, în timpul desfășurării activității în cadrul Secției.

	
	
	

	
	(3) Personalului detașat pe celelalte categorii de posturi dintre cele prevăzute la alin. (1) îi încetează detașarea începând cu data desființării Secției.

	
	
	

	3.
	Art.3. - (1) De la data intrării în vigoare a prezentei legi, sunt de competența Direcției Naționale Anticorupție și infracțiunile prevăzute în Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, dacă, indiferent de valoarea pagubei materiale ori de valoarea sumei sau a bunului care formează obiectul infracțiunii de corupție, sunt săvârșite de judecătorii Înaltei Curți de Casație și Justiție, de ceilalți judecători și procurori, inclusiv de judecătorii și procurorii militari și de cei care au calitatea de membri ai Consiliului Superior al Magistraturii.

	SE ELIMINĂ ÎN ÎNTREGIME ART.3 cu toate alineatele

Autor: Senator Laura Mihaela FULGEANU MOAGHER
Deputat Laura-Cătălina VICOL-CIORBĂ

	1. Pentru corelare cu modificările de la art. 1
2. Prin vot s-a decis respingerea.
	Senatul

	
	(2) De la data intrării în vigoare a prezentei legi, sunt de competența Direcției de Investigare a Infracțiunilor de Criminalitate Organizată și Terorism și infracțiunile prevăzute de art. 11 alin. (1) din Ordonanță de urgență a Guvernului nr. 78/2016 pentru organizarea și funcționarea Direcției de Investigare a Infracțiunilor de Criminalitate Organizată și Terorism, precum și pentru modificarea și completarea unor acte normative, aprobata cu modificări prin Legea nr. 120/2018, săvârșite de judecătorii Înaltei Curți de Casație și Justiție, de ceilalți judecători și procurori, inclusiv de judecătorii și procurorii militari și de cei care au calitatea de membri ai Consiliului Superior al Magistraturii.

	
	
	

	4.
	Art.4. - La data intrării în vigoare a prezentei legi se abrogă Secțiunea 21 - „Secția pentru investigarea infracțiunilor din justiție" din Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările și completările ulterioare.

	SE ELIMINĂ

Autor: Senator Laura Mihaela FULGEANU MOAGHER
Deputat Laura-Cătălina VICOL-CIORBĂ

	1. Pentru corelare cu modificările de la art. 1
2. Prin vot s-a propus respingerea.
	Senatul

	5.
	Art.5. - Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările și completările ulterioare, precum și cu modificările aduse prin prezenta lege, se va republica în Monitorul Oficial al României, Partea I.

	SE ELIMINĂ

Autor: Senator Laura Mihaela FULGEANU MOAGHER
Deputat Laura-Cătălina VICOL-CIORBĂ

	1. Pentru corelare cu modificarile de la art. 1
2. Prin vot s-a propus respingerea.
	Senatul

